Saudiya Arabistoni Eron hukumatiga Tehrondagi o‘z elchixonasi xavfsizligini ta’minlash talabi bilan murojaat qildi. Bu haqda Al Arabiya telekanalida ma’lum qilingan. Bundan tashqari, Saudiya Arabistoni Eronning Ar-Riyoddagi elchisini "Tehronning Saudiyani terrorizmni qo‘llashda ayblash" bilan bog‘liq bayonotiga izoh so‘rash uchun chaqirtirgan. Saudiya Arabistoni IIV 2 yanvar kuni terrorchilikda va uni rag‘batlantirishda ayblangan 47 kishiga nisbatan chiqarilgan hukm ijro etilgani haqida ma’lum qilgandi. Qatl etilganlar orasida mamlakatdagi shialar rahmnamosi Nimr an-Nimr ham bo‘lgan. Eron TIV ham saudiyaliklarning Tehrondagi elchisini Nimr an-Nimrning qatliga izoh so‘rash uchun chaqirtirgan. Bundan oldinroq, Eronda bu voqealarga norozilik namoyishlari o‘tkazilgani haqida xabar qilingandi.